CELEX: 62010TO0203
Language: ro
Date: 2011-12-16 00:00:00
Title: Ordonanța Tribunalului (camera a șaptea) din 16 decembrie 2011. # Stichting Woonpunt și alții împotriva Comisiei Europene. # Ajutoare de stat - Schemă de ajutoare acordate de Țările de Jos în favoarea societăților pentru locuințe sociale - Ajutoare existente - Decizie prin care se acceptă angajamentele asumate de statul membru - Decizie prin care un ajutor nou este declarat compatibil - Acțiune în anulare - Lipsa afectării individuale - Lipsa interesului de a exercita acțiunea - Inadmisibilitate. # Cauza T-203/10.

Ordonanța Tribunalului (Camera a șaptea) din 16 decembrie 2011 – Stichting Woonpunt și alții/Comisia
      (Cauza T‑203/10)
      „Ajutoare de stat – Schemă de ajutoare acordate de Țările de Jos în favoarea societăților pentru locuințe sociale – Ajutoare existente – Decizie prin care se acceptă angajamentele asumate de statul membru – Decizie prin care un ajutor nou este declarat compatibil – Acțiune în anulare – Lipsa afectării individuale – Lipsa interesului de a exercita acțiunea – Inadmisibilitate”
      1.                     Acțiune în anulare – Persoane fizice sau juridice – Acte care le privesc direct și individual – Decizie a Comisiei prin care
            sunt declarate compatibile cu piața internă modificările aduse unei scheme existente de ajutoare privind sistemul general
            de finanțare a societăților pentru locuințe sociale – Acces la schema de ajutoare, deschis pe baza unor criterii obiective
            și fără limitare în privința numărului de beneficiari potențiali – Recurgerea unei societăți eligibile la schema respectivă
            – Inadmisibilitate (art. 263 al patrulea paragraf TFUE) (a se vedea punctele 25, 26, 28-30, 34, 35 și 42)
      2.                     Acțiune în anulare – Persoane fizice sau juridice – Interesul de a exercita acțiunea – Acțiune formulată de o societate beneficiară
            potențială a unui ajutor de stat legal notificat, îndreptată împotriva deciziei Comisiei prin care ajutorul este declarat
            compatibil cu piața internă în anumite condiții limitative – Imposibilitatea ca beneficiarii unui ajutor nou să invoce efecte
            juridice defavorabile în raport cu o situație anterioară – Inadmisibilitate (art. 263 al patrulea paragraf TFUE) (a se vedea
            punctele 55 și 58)
      Obiectul 
      
         
               Cerere de anulare a Deciziei C(2009) 9963 final a Comisiei din 15 decembrie 2009 referitoare la ajutoarele de stat E 2/2005
                  și N 642/2009 – Țările de Jos – Ajutor existent și ajutor specific pentru proiecte, în favoarea societăților pentru locuințe
                  sociale 
               
            Dispozitivul
      
         
                  1)
               
               
                  
               
               
                  	Respinge acțiunea ca inadmisibilă. 
               
            
         
                  2)
               
               
                  
               
               
                  	Constată că nu este necesar să se pronunțe asupra cererilor de intervenție formulate de Vesteda Groep BV și de Asociația investitorilor
                     instituționali în domeniul imobiliar din Țările de Jos. 
                  
               
            
         
                  3)
               
               
                  
               
               
                  	Stichting Woonpunt, Stichting Com.wonen, Woningstichting Haag Wonen și Stichting Woonbedrijf SWS.Hhvl suportă propriile cheltuieli
                     de judecată, precum și pe cele efectuate de Comisia Europeană. 
                  
               
            
         
                  4)
               
               
                  
               
               
                  	Vesteda Groep și Asociația investitorilor instituționali în domeniul imobiliar din Țările de Jos, care au solicitat să intervină,
                     suportă propriile cheltuieli de judecată.